Пятнаццаць гадоў назад, калі Генадзь Альфонсавіч толькі выношваў ідэю масавага спартыўнага свята, ён марыў, каб удзельнікі не былі адзіночкамі, а прыязджалі разам са сваімі сем’ямі. Сучаснасць паказвае, што гэта настаўніку-энтузіясту ўдалося. Прыехалі не толькі бацькі і дзеці, але і іншыя сваякі, хай сабе і ў якасці балельшчыкаў. Цікава, што сярод удзельнікаў першых турніраў стварыліся трывалыя сямейныя пары. І кожны год колькасць сямей, якіх між сабой злучылі каханне і любоў да валейболу, толькі ўзрастае. Не так даўно Аляксей Міхнавец з Бабровічаў і івянчанін Мікалай Латышаў сустрэлі сваіх другіх “палавінак” падчас гульні. І сёлета сваё валейбалісцкае майстэрства пацвярджалі ўжо парамі.